WIIK คว้างานวางท่อส่งน้ำประปาเพิ่มเติม คาดรับรู้รายได้ไตรมาส 4/61
WIIK คว้างานวางท่อส่งน้ำประปาเพิ่มเติมจาก "เขตอุตสาหกรรมสยามอีสเทิร์นอินดัสเตรียล พาร์ค" ไป "เขตอุตสาหกรรมสยามกรีนซิตี้" คาดรับรู้รายได้ไตรมาส 4/61
13 ก.ย. 2561

นายวิบูลย์ แสงวิทยานนท์ ประธานเจ้าหน้าที่บริหาร บริษัทวิค แอนด์ ฮุคลันด์ จำกัด (มหาชน) หรือ WIIK เปิดเผยว่า บริษัท วิค วอเตอร์ จำกัด (WW) บริษัทย่อยที่ WIIK ถือหุ้น 100% ได้รับงานเพิ่มเติมจากเขตประกอบการอุตสาหกรรมสยามอีสเทิร์นอินดัสเตรียล พาร์ค (SEP) ที่ WW บริหารจัดการระบบผลิตน้ำประปาให้อยู่เป็นระยะเวลา 20 ปี
โดย SEP ได้มอบหมายให้ WW ดำเนินการวางท่อส่งน้ำประปาเพิ่มเติมจาก SEP ไปยังเขตประกอบการอุตสาหกรรมสยามกรีนซิตี้ (SGC) เพื่อรองรับความต้องการใช้น้ำของผู้ประกอบการ ซึ่งปัจจุบัน SGC มีปริมาณการใช้น้ำเฉลี่ย 1,500 ลบม.ต่อวัน และมีแนวโน้มการใช้น้ำเพิ่มสูงขึ้นตามจำนวนผู้ประกอบการรายใหม่ที่มีแผนเข้าลงทุนใน SGC อีกเป็นจำนวนมาก โดยคาดว่า WW จะดำเนินการวางท่อส่งน้ำประปาแล้วเสร็จและเริ่มรับรู้รายได้ภายในไตรมาสที่ 4/61